**prin joia orelor mele**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aproape viu

nu mai contează cărarea pe care o las

mă vindec

și-ntr-o baladă nepământeană,

te caut

armonioase impresii se desfată pe canapele persane

unde te-mbie arome pâgâne

unde amurgul se lasă curtat

îndrăgostita orelor mele

privește luna indiferentă cum trece

ca o ninsoare peste trupul meu cald

cum ochiul

te caută fără să-i pese

când noaptea și-alungă cosmarul

prin joia orelor mele